H αυτοεκτίμηση και η αυτοαντίληψη παιδιών και εφήβων με σακχαρώδη διαβήτη τύπου Ι: σχολικές και ψυχοκοινωνικές συνιστώσες
Creators: name: Μπότσογλου, Δήμητρα Κωνσταντίνου
Publisher: name: Aristotle University of Thessaloniki
Year: 2023
Subjects: Διαβήτης
Παιδιά
Έφηβοι
Αυτοαντίληψη
Αυτοεκτίμηση
Diabetes
Children
Adolescents
Self-concept
Self-esteem

description: Η αυτοεκτίμηση και η αυτοαντίληψη παιδιών και εφήβων αποτελούν δυο σημαντικές έννοιες που σχετίζονται με τα ακαδημαϊκά επιτεύγματα, την κοινωνική λειτουργία και την ψυχοσυναισθηματική τους κατάσταση, καθιστώντας αναγκαία την εστίαση ειδικών, γονέων και εκπαιδευτικών κατά τη σχολική και εφηβική ηλικία. Σκοπός της παρούσας μελέτης, αποτελεί η διερεύνηση της αυτοεκτίμησης και αυτοαντίληψης 82 παιδιών και εφήβων με σακχαρώδη διαβήτη τύπου 1, ηλικίας 10 – 18 ετών. Με την αξιοποίηση των κατάλληλων για την ηλικία τους ερωτηματολογίων, ΠΑΤΕΜ ΙΙ, ΠΑΤΕΜ ΙΙΙ και ΠΑΤΕΜ IV αντίστοιχα, εξετάστηκαν τομείς σχετιζόμενοι με την αυτοεκτίμηση και αυτοαντίληψη τους, την ακαδημαϊκή τους επίδοση, τη σχέση με τον εαυτό τους, τις κοινωνικές σχέσεις αλλά και τις σχέσεις με το άλλο φύλο στους εφήβους. Από τα αποτελέσματα της έρευνας, προέκυψε ότι τόσο κορίτσια όσο και αγόρια παιδιά σχολικής και εφηβικής ηλικίας με Σακχαρώδη Διαβήτη τύπου 1 (ΣΔ-1), εμφανίζουν υψηλές βαθμολογίες στο γενικό συνολικό σκορ της αυτοεκτίμησης και αυτοαντίληψης, με χαμηλότερη βαθμολογία στα αγόρια στα γλωσσικά μαθήματα και στα κορίτσια στα μαθηματικά και στην αθλητική ικανότητα. Η ηλικία και η διάρκεια της νόσου, φάνηκε να επηρεάζουν την αυτοαντίληψη και αυτοεκτίμηση των παιδιών και εφήβων, καθώς η μεγαλύτερη ηλικία συσχετίστηκε σημαντικά με χαμηλότερη συνολική βαθμολογία, ενώ παράλληλα φάνηκε πως όσα περισσότερα χρόνια έχουν τα παιδιά και οι έφηβοι ΣΔ-1, τόσο χαμηλότερη αυτοεκτίμηση επιδεικνύουν. Επιπλέον, αναφορικά με τη στρωματοποίηση των αποτελεσμάτων ανά ηλικιακή ομάδα, παρατηρήθηκε εν γένει στατιστικά υψηλότερη βαθμολογία σε μαθητές του Δημοτικού σε σχέση με τους μαθητές του Γυμνασίου και του Λυκείου.
description: Self-esteem and self-concept of children and adolescents are two important concepts related to their academic achievements, social functioning, and psycho-emotional state, necessitating the focus of experts, parents, and teachers during school and adolescence. This study aims to investigate the self-esteem and self-perception of 82 children and adolescents with type 1 diabetes, aged 10-18 years. Using the age-appropriate questionnaires, PATEM II, PATEM III, and PATEM IV respectively examined areas related to their self-esteem and self-concept, academic performance, relationship with themselves, social relationships, and relationships with the opposite sex. From the results of the research, it emerged that both girls and boys of school age and adolescent children with Type 1 Diabetes Mellitus (DM-1), show high scores in the general total score of self-esteem and self-concept, with boys presenting lower scores in language subjects and girls in mathematics and athletic ability. The age and duration of the disease appeared to influence the self-perception and self-esteem of children and adolescents, as older age was significantly associated with a lower overall score, while at the same time, it appeared that the more years children and adolescents have DM-1, the lower self-esteem they demonstrate. In addition, regarding the stratification of the results by age group, a statistically higher score was generally observed in elementary school students compared to middle school and high school students.